อุตสาหกรรมพลาสติก พ่ายเทรนด์ “รักษ์โลก” 400 โรงงานร้องขอรัฐเยียวยา - FINNOMENA
จากที่ประชุม ครม. เมื่อวันที่ 12 พฤศจิกายนที่ผ่านมา ให้มีมติเห็นชอบกลไกการขับเคลื่อนการงดให้ถุงพลาสติกในห้างสรรพสินค้า ซูเปอร์มาร์เก็ต และร้านสะดวกซื้อ ตั้งแต่วันที่ 1 มกราคม 2563 เป็นต้นไป
26 ธ.ค. 2562

จากที่ประชุม ครม. เมื่อวันที่ 12 พฤศจิกายนที่ผ่านมา ให้มีมติเห็นชอบกลไกการขับเคลื่อนการงดให้ถุงพลาสติกในห้างสรรพสินค้า ซูเปอร์มาร์เก็ต และร้านสะดวกซื้อ ตั้งแต่วันที่ 1 มกราคม 2563 เป็นต้นไป
ล่าสุด สมาคมอุตสาหกรรมพลาสติกไทยเผย เผยว่า ถุงพลาสติกออร์เดอร์หาย คาดอุตสาหกรรมกระทบพันล้าน หลัง ครม.ร่นเวลาโรดแมปให้เร็วขึ้น 2 ปี จาก 1 มกราคม 2565 เป็น 1 มกราคม 2563
ด้วยความเร่วมมือจากสมาคมผู้ค้าปลีกไทย และผู้ประกอบการร้านค้าปลีก 75 ร้านค้า ซึ่งมีสาขารวมกว่า 24,500 แห่งทั่วประเทศ ประกาศงดแจกถุงพลาสติก จนถึงขณะนี้โรงงานผลิตถุงพลาสติกหลายรายไม่มีออร์เดอร์จากบรรดาผู้ประกอบการค้าปลีกรายใหญ่แล้ว
ขณะที่ นายกสมาคมอุตสาหกรรมพลาสติกไทย เปิดเผยว่า การเร่งโรดแมปให้เร็วขึ้น 2 ปี ทำให้มีปัญหา เพราะภาครัฐเองยังไม่มีมาตรการรองรับ เบื้องต้นคาดว่าส่งผลกระทบกับผู้ประกอบการประมาณ 50 โรง จาก 400-500 โรงงานทั่วประเทศ อาจมีการทยอยปิดโรงงาน และเลิกจ้างงานถึง 7,000-8,000 คน
ที่มา : https://www.prachachat.net/economy/news-404101
แท็ก:
แชร์บทความ: